76 



væsentlige forandringer, skal jeg nævne hele terrænet i ca. 1—2 

 miles omkreds fra Arresø, hvorfra mange Storke er forsvundne; 

 men egnen er ikke forandret. Et andet sted er den store, gan- 

 ske vist udtørrede, Søborg sø med mægtige engstrækninger, her 

 findes ikke en rede.« 



Som et eksempel andetsteds fra skal jeg nævne, at Hr. O. Gyl- 

 ling tilskriver mig , at Storken paa Ascania - nova (Taurien, 

 Sydrusland) er aftaget stærkt, trods det, at der for fuglenes 

 skyld er blevet udgravet en hel del smaasøer med gode lokali- 

 teter for Storken. I forskellige ornithologiske tidsskrifter findes 

 der omtalt lignende tilfælde. 



Der er ingen tvivl om, at skydevaaben, særlig i de sidste 

 aaringer, har tyndet en del ud blandt vor storkebestand. Det 

 er vel ikke almindeligt her i landet at massemyrde Storke, men 

 det er kendt nok, at adskillige, trods den totale fredning ifølge 

 jagtloven, skydes, især paa de større godser, ved fiskedamme 

 og i begyndelsen af andejagten landet over, naar den sent om 

 aftenen hjemvendende storkefamilie trækker langs aaer og bække 

 og da er et udmærket maal for den skuffede andejæger. De 

 fleste af vore Storke, .der falder for skydevaaben, forsvinder 

 dog paa trækket. Som bekendt er den ikke fredet i afie de 

 egne, den passerer her i Europa og længere mod syd^. Det 

 er sikkert betydelige mængder, der maa lade livet, fordi den 

 nu engang blandt jægere er ilde set som vildttyv. 



Da de gamle Storke skal holde meget fast ved hjemstedet, 

 har en bortskydning jo saa meget des mere at sige. Som et 

 eksempel paa, at den bortskydes ret intenst mod syd, skal jeg 

 nævne, at »Deutsche Jågerzeitung« 1911 angiver, at der i jagt- 

 sæsonen 1910 — 11 i Plesz alene blev skudt 119 Storke. 



Selvfølgelig har ogsaa Storken maattet give et mægtigt kon- 

 tingent til damehattene; dette vises blodig tydeligt ved en an- 

 givelse som den, at en enkelt fugleskindhandler i Petrograd i 

 1898 afsatte 2000 storkeskind — blandt meget andet! 



Den ornithologiske litteratur indeholder en hel del om den 

 nytte, Storken gør ved at fortære Vandregræshopper (i Ungarn, 

 Andalusien, Syd-Afrika m. fl. st.). I de senere aar skal man 

 anvende bl. a. arsenikpræparater til ødelæggelse af græshoppe- 

 sværme, og dette skal da ogsaa dræbe mangfoldige af de mange 

 forskellige fugle, som slaar ned i græshoppesværme, der er 



^ Dog fredet i Sjd-Afrika (nominelt!). 



